钦定古今图书集成/明伦汇编/氏族典/第580卷 > 耶律韩留
## 钦定古今图书集成/明伦汇编/氏族典/第580卷 > 耶律韩留

按《辽史耶律韩留传》：“韩留，字速宁，仲父隋国王之后。
有明识，笃行义，举止严重，工为诗。开泰三年，知详稳
事。敌烈部叛，从枢密使耶律世良讨平之，加千牛卫
大将军。重熙元年，累迁至同知上京留守，改奚六部
秃里太尉。四年，召为北面林牙，诏进《述怀》诗，上嘉叹，
方将大用，卒。”